Перапіска Адама і Аляксандры захоўвалася ў сям’і Багдановічаў. Спачатку ў Адама Ягоравіча, потым у яго сына Паўла — першынца ад трэцяга шлюбу. Пасля смерці Максіма Горкага музейныя ўстановы пачалі старанна збіраць матэрыялы, якія тычыліся пісьменніка. Павел вырашыў аддаць усё, што мела дачыненне да сям’і Горкіх — у тым ліку і перапіску свайго бацькі з Аляксандрай.